《闰月对菊》
明代·李东阳

五月复五月，六月行复来。一雨涤炎熇，再雨清尘埃。

兹晨忽如涤，堕溜鸣空阶。回风坐飘䬃，巾袂相徘徊。

冰弦湿不弹，丛帙委不开。孤吟答幽响，爽思凌飞台。

昔人有深虑，道暍思黄梅。淹留幸未晚，物意回枯荄。

君看古墙背，已见青莓苔。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。